
Pressure of self-denial. Witness, icon, asceticism in Janos Pilinszky-poetry

Az önmeghaladás kényszere. Tanúság, ikon, aszkézis Pilinszky János költészetében
Dolgozatom célja, hogy az aposztrophé alakzatán keresztül egy olyan retorikai-ontológiai hármas pozícionáltságot mutasson meg a Pilinszky-lírában, amely a tanúság, az ikon valamint az aszkézis és extázis fogalomkörein keresztül lefedi az egész életművet. Olyan problematikák köré szervezve így a dolgozat szövegét, mint a tárgyiasság beszédmódját létrehívó én-felszámoló törekvések: kezdve az önmegszólítás alakzatának vizsgálatával a korai versszövegekben, eljutva egészen az aszkézis extázisaként meghatározott öntudatlan beszédartikuláció ént kivető aktusáig.
A teremtményi helyzetből beszélő lírai én vállalt tanú-státusza átformálja a teremtő művész fogalmát, s az eredendő és igaz megelőzöttség közvetítő szerepébe utalja magát. A közvetítés központi helyzetét nemcsak a tanúként értett poéta mutatja, hanem az ikonná formált versszövegek is, melyek transzgresszivitása alapvető fontosságúvá lesz ebben a lírában. Így válik Pilinszky költészetének meghatározó és kikerülhetetlen ars poétikájává az engagment immobile, az a költő által önreflexív módon mozdulatlan elkötelezettségként definiált és vállalt versnyelvi magatartás, amely a versek középpontjába a hit abszurditásáig eljuttató paradoxonokat állítja.
A dolgozatban igyekszem tehát olyan fogalmakat megtenni az értelmezés irányadóinak, amelyek felől az egész Pilinszky-életmű befogadhatóvá válik.



